ঢাকা, ০৫ জানুয়ারী ২০১২দালালদের অপ-তৎপরতা, হয়রানি, আবেদনকারীদের ভোগান্তি আর হাইকমিশনারকে প্রাণনাশের হুমকির বিপরীতে দায়িত্বপ্রাপ্ত কর্মকর্তাদের নিরলস খাটনিতে মালয়েশিয়ায় বৈধতা পেতে যাচ্ছেন দু’ লাখ বাংলাদেশী। আগামী ১০ই জানুয়ারির মধ্যে রোহিঙ্গা আর গুরুতর অভিযুক্ত ছাড়া সব আবেদনকারীই মেশিন রিডেবল পাসপোর্ট পাচ্ছেন। ঢাকায় পররাষ্ট্র মন্ত্রণালয়, জনশক্তি, কর্মসংস্থান ও প্রশিক্ষণ ব্যুরো-বিএমইটি এবং কুয়ালালামপুরস্থ হাইকমিশন সূত্র জানিয়েছে, গত সোমবার পর্যন্ত ১ লাখ ৯৮ হাজার আবেদনকারীর নিবন্ধন প্রক্রিয়া সম্পন্ন হয়েছে। তারা পাসপোর্ট হাতে পেয়েছেন। লাইনে আছেন আর মাত্র ২১ হাজার। প্রবাসী কল্যাণ সচিব ড. জাফর আহমদ খান জানিয়েছেন, নির্ধারিত সময়ের মধ্যে তাদের ব্যক্তিগত সাক্ষাৎকার, যাচাই-বাছাই, প্রক্রিয়া নিবন্ধন এবং পাসপোর্ট দেয়ার কাজ সম্পন্ন হবে। ২০১১ সালের মাঝামাঝিতে মালয়েশিয়া সরকার দেশটিতে অবৈধভাবে বসবাসরত বিদেশীদের বৈধতা দেয়ার ঘোষণা দেয়। এ ঘোষণার পর বাংলাদেশের তরফে কূটনৈতিক তৎপরতা শুরু হয়। স্থানীয় হাইকমিশনের উদ্যোগের সঙ্গে ঢাকা থেকে প্রবাসী কল্যাণ সচিব এবং পরে মন্ত্রীর নেতৃত্বে প্রতিনিধি দল কুয়ালালামপুর সফর করেন। তারা অবৈধ বিদেশীদের বৈধতা দেয়ার ঘোষণায় মালয়েশিয়া সরকারকে বাংলাদেশের সরকার ও জনগণের তরফে কৃতজ্ঞতা জানান। একই…